NWU & U_Sep 2018pharmacy
Dr Hannlie Hamman van die Skool vir Farmasie sê wanneer aptekers die drie kortkursusse voltooi het, moet hulle by die Suid-Afrikaanse Aptekersraad registreer en ’n permit van die Departement van Gesondheid verkry.
Vir meer inligting oor die kwalifikasie, stuur ŉ e-pos aan Corrie Strydom by corrie.strydom@nwu.ac.za.
Ons unieke program vir
deure vir aptekers
Slegs een universiteit in die land bied aan aptekers ’n kwalifikasie wat hulle in staat stel om geneesmiddelterapeute vir primêre sorg te wees – dit is natuurlik die NWU.
Die kwalifikasie, Primêresorg-geneesmiddelterapie (Primary Care Drug Therapy, PCDT) stel aptekers in staat om primêre gesondheidstoestande te diagnoseer en medikasie vir voorbehoeding en vir toestande soos diarree, aknee, insek- en spinnekopbyte, oorinfeksies en verskeie ander toestande voor te skryf.
Die PCDT-kwalifikasie bestaan uit drie kortkursusse wat oor ’n tydperk van twee jaar gevolg word.
Farmakoterapie I is ’n ses maande lange kortkursus wat aan aptekers tegnieke leer om te kan sif, moniteer en ondersoek. Farmakoterapie II fokus op die verskillende akute en chroniese siektes en hoe om daartussen te onderskei.
Die laaste kursus, Toegepaste Farmakoterapie, is ’n eenjaarkursus wat die inhoud integreer wat in die ander twee kursusse geleer is. Toegepaste Farmakoterapie het ’n praktiese tweedag-werkswinkel oor hoe om pasiënte te ondersoek.
Volgens dr Hannlie Hamman van die Skool vir Farmasie moet aptekers by die Suid-Afrikaanse Aptekersraad registreer en ’n permit van die Departement van Gesondheid verkry wanneer hulle die kursus voltooi het.
Sy sê die kwalifikasie word deur afstandsleer aangebied en studente kan hul eksamen aanlyn deur middel van eFundi skryf.
Om vir die kursus te kwalifiseer, het jy ’n BPharm-graad nodig en moes jy jou internskap en gemeenskapsdiens voltooi het, en ook as apteker geregistreer wees.